Diari Oficial de la Generalitat Valenciana


Sumari del DOGV 6354, del 14-09-2010 (2010/9800)

RESOLUCIÓ de 8 de setembre de 2010, del director general de Personal, per la qual s'aprova l'adjudicació definitiva del procediment de provisió de llocs per a professorat de Religió Catòlica que presta servicis en centres docents públics dependents de la Conselleria d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6354

Data del DOGV
:   14-09-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/9800


Data del document
:   08-09-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 8 de setembre de 2010, del director general de Personal, per la qual s'aprova l'adjudicació definitiva del procediment de provisió de llocs per a professorat de Religió Catòlica que presta servicis en centres docents públics dependents de la Conselleria d'Educació. [2010/9800]
De conformitat amb el que establix la base 9.5 de la Resolució de 4 de maig de 2010, de la Direcció General de Personal per la que es convoca procediment de provisió de llocs per a professorat de Religió Catòlica que presta servicis en els centres docents públics dependents de la Conselleria d'Educació i considerades les reclamacions a la resolució provisional de vacants i adjudicació de llocs, esta Direcció General ha resolt:
Primer
Elevar a definitiva l'adjudicació provisional de destins del referit procediment realitzada per Resolució de 30 d'agost 2010, amb les modificacions que conté l'annex I de la present resolució, en el que figuren destins obtinguts pels participants en el procediment de provisió relacionats per nivell educativa i diòcesi, amb indicació del tipus de participació (forçosa o voluntària) i per orde de puntuació total obtinguda.
Segon
Publicar la llista definitiva dels mestres exclosos de la participació del procediment de provisió de llocs amb indicació de la causa d'exclusió, que es relacionen en l'annex II i la relació de participants que no continuen en el procediment per no haver formulat peticions, que conté l'annex III.
Tercer
Acceptar, d'acord amb el que establix la base 5.10, els desistiments a la sol·licitud de participació dels participants relacionats en l'annex IV.
Quart
Els destins adjudicats per la present resolució són irrenunciable llevat que s'haguera participat i obtingut destí en altres procediments de provisió convocats per altres administracions públiques i s'haja consignat la renúncia al destí abans de l'elevació dels nomenaments a definitius.
Els llocs adjudicats tindran caràcter definitiu, sense perjuí de posteriors modificacions de la jornada de treball i/o centres reflectits en el contracte que hagen de produir-se per raó de la planificació educativa.
La presa de possessió del nou destí tindrà efectes d'1 de setembre de 2010, cessant en el de procedència, si és el cas, l'últim dia d'agost.
Els destins obtinguts es confirmaran per les parts contractants per mitjà d'una addenda al contracte de caràcter indefinit subscrit per l'administració educativa i el professor/a de religió.
Quint
Contra la present resolució, de conformitat amb els articles 120 i 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i article 69 del Reial Decret Legislatiu 2/1995, de 2 d'abril, pel que s'aprova el Text Refós de la Llei de Procediment Laboral, podrà interposar-se reclamació prèvia a la via judicial laboral, davant del director general de Personal, en el termini d'un mes comptat des de l'endemà de la seua publicació.
València, 8 de setembre de 2010.- El director general de Personal: David Barelles Adsuara.